
Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2010, Nr. 158-8020) 19 straipsnio 6 dalimi, Lietuvos Respublikos Vyriausybė n u t a r i a:
	patvirtinti Asmens, įsigyjančio steigiamos akcinės bendrovės ar uždarosios akcinės bendrovės, kurią steigiant dalyvauja valstybė ar savivaldybė, akcijų, atrinkimo viešo konkurso būdu tvarkos aprašą (pridedama). 

. 

.	Asmens, įsigyjančio steigiamos akcinės bendrovės ar uždarosios akcinės bendrovės, kurią steigiant dalyvauja valstybė ar savivaldybė, akcijų, atrinkimo viešo konkurso būdu tvarkos apraše (toliau – Aprašas) reglamentuota asmens, įsigyjančio steigiamos akcinės bendrovės ar uždarosios akcinės bendrovės (toliau – įsigyjantis asmuo), kurią steigiant dalyvauja valstybė ar savivaldybė (toliau – bendrovė), akcijų, atrinkimo tvarka.
.	Įsigyjančiu asmeniu gali būti:
.	fizinis asmuo, bet kokios teisinės formos juridinis asmuo, išskyrus viešąjį ir privatų juridinius asmenis, kurie Lietuvos Respublikos valstybės skolos įstatymo (Žin., 1996, Nr. 86-2045; 2010, Nr. 145-7419) nustatyta tvarka priskiriami prie valdžios sektoriaus;
.	užsienio fizinis asmuo, juridinis asmuo arba kitas ūkio subjektas, įsteigtas pagal užsienio valstybės teisę ir neturintis juridinio asmens statuso;
.	Aprašo 2.1 ir 2.2 punktuose nurodytų asmenų grupė (toliau – asmenų grupė).
.	Sprendimą dėl viešo konkurso (toliau – konkursas) organizatoriaus skyrimo priima atitinkamai Lietuvos Respublikos Vyriausybė arba savivaldybės taryba priimdama sprendimą investuoti valstybei ar savivaldybei nuosavybės teise priklausantį turtą įsigyjant steigiamos bendrovės akcijų. Konkurso organizatoriumi gali būti skiriama institucija, nurodyta Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275), 8 ir 9 punktuose. 
.	Konkurso organizatorius konkursą organizuoja ir vykdo laikydamasis lygiateisiškumo, nediskriminavimo, abipusio pripažinimo, proporcingumo ir skaidrumo principų.
.	Konkurso organizatorius konsultuoti klausimu, kuriam nagrinėti ar įvertinti reikia specialių žinių, turi teisę kviesti ekspertus, kurie yra dalyko žinovai.  
.	Apraše vartojamos sąvokos:
Konkurso dalyvis – pasiūlymą pateikęs įsigyjantis asmuo.
Nepriekaištingos reputacijos sąvoka atitinka Lietuvos Respublikos viešųjų pirkimų įstatyme (Žin., 1996, Nr. 84-2000; 2006, Nr. 4-102), o kitos sąvokos – Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (Žin., 1998, Nr. 54-1492; 2002, Nr. 60-2412) vartojamas sąvokas. 

. 

.	Konkurso organizatorius konkursui organizuoti iš ne mažiau kaip 3 nepriekaištingos reputacijos fizinių asmenų, kurie gali būti tik su konkurso organizatoriumi tarnybos ar darbo santykiais susiję asmenys, privalo sudaryti konkurso komisiją (toliau – Komisija), nustatyti jai užduotis, funkcijas ir suteikti visus įgaliojimus joms atlikti. 
.	Komisijos pirmininkas yra konkurso organizatoriaus vadovas arba jo įgaliotas asmuo. Sudarant Komisiją turi būti atsižvelgiama į siūlomų į Komisiją asmenų ekonomines, technines, teisines žinias ir kitų teisės aktų, reikalingų tinkamam konkurso organizavimui, išmanymą. 
.	Komisija dirba pagal ją sudariusio konkurso organizatoriaus patvirtintą darbo reglamentą, kuriame nustatomos Komisijos funkcijos, teisės ir įgaliojimai. Komisija yra atskaitinga konkurso organizatoriui,  veikia ją sudariusio konkurso organizatoriaus vardu ir vykdo tik rašytines jo užduotis. 
.	Komisijos darbo reglamente turi būti nustatytos šios pagrindinės Komisijos funkcijos:
.	rengia ir tvirtina konkurso sąlygas; 
.	vertina konkurso dalyvių pateiktus pasiūlymus;
.	nustato konkurso dalyvių eilę;
.	derasi su konkurso dalyviais;
.	rengia su konkursu susijusių sprendimų projektus ir teikia juos konkurso organizatoriui.
.	Komisija veikia nuo sprendimo ją sudaryti priėmimo dienos, kol įvykdys visas rašytines ją sudariusio konkurso organizatoriaus jai nustatytas užduotis arba kol bus priimtas sprendimas nutraukti konkursą. 
.	Komisijos posėdžiai ir priimami sprendimai yra teisėti, kai posėdyje dalyvauja daugiau kaip pusė visų Komisijos narių. Komisijos posėdžiuose darbo reglamente nustatytomis sąlygomis ir tvarka gali dalyvauti konkurso organizatoriaus pakviesti ekspertai. 
.	Komisija priima sprendimus posėdyje paprasta balsų dauguma atviru vardiniu balsavimu. Jeigu balsai pasiskirsto po lygiai, lemia Komisijos pirmininko balsas. Komisijos sprendimai įforminami protokolu. Protokole nurodomi Komisijos sprendimo motyvai, pateikiami paaiškinimai, kiekvieno Komisijos nario atskiroji nuomonė. Protokolą pasirašo visi Komisijos posėdyje dalyvavę nariai.
.	Komisijos nariai ir konkurso organizatoriaus pakviesti ekspertai gali dalyvauti Komisijos darbe tik prieš tai pasirašę nešališkumo deklaraciją, kurioje būtų patvirtintas asmeninio turtinio ar neturtinio suinteresuotumo neturėjimas, nepriklausymas nuo jokių šalių, suinteresuotų konkurso nauda,  ir konfidencialumo pasižadėjimą, kuriame būtų įsipareigojama saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją. Komisijos nariai ir Komisiją sudariusio konkurso organizatoriaus pakviesti ekspertai negali teikti tretiesiems asmenims jokios informacijos apie konkurso dalyvių pateiktų pasiūlymų turinį, išskyrus Lietuvos Respublikos teisės aktų nustatytus atvejus.
.	Komisiją techniškai aptarnauja konkurso organizatorius, kuris atsako už Komisijos veiklą. 

. 

.	Lietuvos Respublikos Vyriausybei ar savivaldybės tarybai savo sprendime dėl valstybei ar savivaldybei nuosavybės teise priklausančio turto investavimo nurodžius tikslų įsigyjamų akcijų skaičių ir jų vertę, konkursas vykdomas šiais etapais:
.	konkurso sąlygų nustatymas ir konkurso paskelbimas;
.	pasiūlymų pateikimas;
.	konkurso dalyvių kvalifikacinė atranka;
.	pasiūlymų vertinimas ir konkurso dalyvių eilės sudarymas; 
.	bendrovės steigimo sutarties sudarymas.
.	Lietuvos Respublikos Vyriausybei ar savivaldybės tarybai savo sprendime dėl valstybei ar savivaldybei nuosavybės teise priklausančio turto investavimo nenurodžius tikslaus įsigyjamų akcijų skaičiaus ar jų vertės, konkursas vykdomas šiais etapais:
.	konkurso sąlygų nustatymas ir konkurso paskelbimas;
.	pasiūlymų pateikimas;
.	konkurso dalyvių kvalifikacinė atranka;
.	pasiūlymų vertinimas ir konkurso dalyvių eilės sudarymas;
.	derybos;
.	bendrovės steigimo sutarties sudarymas.
.	Konkursas pasibaigia, kai:
.	sudaroma bendrovės steigimo sutartis;
.	atmetami visi pasiūlymai;
.	nutraukiamos konkurso procedūros;
.	per nustatytą terminą nepateikiamas nė vienas pasiūlymas;
.	pasibaigia pasiūlymų galiojimo laikas ir bendrovės steigimo sutartis nesudaroma dėl priežasčių, kurios priklauso nuo konkurso dalyvių; 
.	visi konkurso dalyviai atsiima pasiūlymus.
.	Konkursas gali būti nutrauktas Lietuvos Respublikos Vyriausybei ar savivaldybės tarybai pakeitus sprendimą investuoti valstybei ar savivaldybei nuosavybės teise priklausantį turtą įsigyjant steigiamos bendrovės akcijų arba jį panaikinus.

. 

.	Konkurso sąlygos turi būti tikslios, aiškios (be dviprasmybių), užtikrinančios konkurenciją ir nediskriminuojančios konkurso dalyvių. Konkurso sąlygos rengiamos lietuvių kalba. Esant poreikiui, jos gali būti rengiamos ir kitomis kalbomis. 
.	Konkurso sąlygose turi būti nurodyta:
.	pasiūlymų rengimo reikalavimai;
.	konkurso dalyvių kvalifikacijos reikalavimai;
.	konkurso dalyvių kvalifikacijos reikalavimų vertinimo tvarka;
.	konkurso dalyvių kvalifikacijos patvirtinimo dokumentų sąrašas;
.	steigiamos bendrovės veiklos tikslai ir pagrindinės veiklos sąlygos, informacija apie konkurso dalyvio dalyvavimo steigiamoje bendrovėje mastą, valstybės ar savivaldybės ir konkurso dalyvio vaidmenį steigiamoje bendrovėje;
.	pasiūlymų vertinimo kriterijai (pavyzdžiui, kokybės, investicijų vertės, techninių privalumų, funkcinių charakteristikų, veiksmingumo, steigiamos bendrovės veiklos rodiklių, veiklos tęstinumo ar kiti) ir jų lyginamasis svoris;
.	atvejai, kada pasiūlymai gali būti laikomi neatitinkančiais konkurso sąlygų;
.	bendrovės steigimo sutarties sąlygos;
.	pasiūlymų galiojimo užtikrinimo, jei jie būtini, reikalavimai;
.	pasiūlymų pateikimo terminas, vieta ir būdas;
.	būdai, kuriais konkurso dalyviai gali prašyti konkurso sąlygų paaiškinimų, sužinoti, ar konkurso organizatorius ketina rengti dėl to susitikimą su konkurso dalyviais, taip pat būdai, kuriais konkurso organizatorius savo iniciatyva gali paaiškinti (patikslinti) konkurso sąlygas;
.	data, iki kada turi galioti pasiūlymas, arba laikotarpis, kurį turi galioti pasiūlymas;
.	vokų su pasiūlymais atplėšimo vieta, data, tikslus laikas;
.	vokų su pasiūlymais atplėšimo ir pasiūlymų nagrinėjimo procedūros ir terminai;
.	informacija, kad pasiūlymuose nurodyta akcijų, piniginio įnašo ir (ar) investuojamo turto vertė bus pateikiama litais. Jeigu pasiūlymuose akcijų ir (ar) investicijų vertė nurodyta užsienio valiuta, ji bus perskaičiuojama litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo termino dieną;
.	Komisijos narių (vieno ar kelių), kurie įgalioti palaikyti tiesioginį ryšį su konkurso dalyviais ir gauti iš jų (ne tarpininkų) pranešimus, susijusius su konkurso procedūromis, vardai, pavardės, adresai, telefonų, faksų numeriai, elektroninio pašto adresai;
.	informacija apie ginčų nagrinėjimo tvarką;
.	kita konkursui būtina informacija.
.	Konkurso sąlygos skelbiamos konkurso organizatoriaus interneto tinklalapyje. Konkurso organizatoriaus sprendimu konkurso sąlygos papildomai gali būti skelbiamos ir tarptautiniuose, nacionaliniuose ar regioniniuose laikraščiuose ar kitose visuomenės informavimo priemonėse. Skelbime išspausdinamas visas patvirtintų konkurso sąlygų tekstas arba išspausdinamos aiškios ir tikslios nuorodos apie laiką ir vietą, kada ir kur su atitinkamomis konkurso sąlygų dalimis bus galima susipažinti bet kuriam asmeniui.
.	Konkurso sąlygose nustatyti pasiūlymų pateikimo terminai turi būti tikslūs, t. y. nurodyta data, tikslus laikas. Mažiausias pasiūlymo teikimo terminas turi būti 30 dienų. Pasiūlymų pateikimo terminai skaičiuojami nuo konkurso sąlygų paskelbimo konkurso organizatoriaus interneto tinklalapyje dienos. Nustatant mažiausią pasiūlymo pateikimo terminą privaloma atsižvelgti į konkurso sudėtingumą ir laiką, reikalingą pasiūlymams parengti.

. 

.	Pasiūlymai teikiami raštu, pasirašyti konkurso dalyvio ar jo įgalioto asmens. Pasiūlymas turi būti pateikiamas užklijuotame voke. Priklausomai nuo konkurso sąlygų gali būti teikiami keli vokai, kurie turi būti įdėti į bendrą voką, jis taip pat užklijuojamas. Ant voko, kuriame pateikiamas pasiūlymas, turi būti nurodytas konkurso organizatoriaus pavadinimas ir adresas, konkurso dalyvio pavadinimas ir adresas, konkurso, kuriam teikiamas pasiūlymas, pavadinimas, kita konkurso sąlygose nurodyta informacija.
.	Jeigu pasiūlymas gaunamas pavėluotai, neatplėštas vokas su pasiūlymu grąžinamas jį teikusiam asmeniui. Vokas su pasiūlymu grąžinamas ir tuo atveju, jeigu pasiūlymas pateikiamas neužklijuotame voke.
.	Pasiūlymo (su priedais) lapai turi būti sunumeruoti, susiūti ir paskutinio lapo antrojoje pusėje patvirtinti konkurso dalyvio ar jo įgalioto asmens parašu, nurodytas konkurso dalyvio ar jo įgalioto asmens vardas, pavardė, pareigos (jeigu yra) ir pasiūlymą sudarančių lapų skaičius. Dokumentas, kuriuo patvirtinamas pasiūlymo galiojimo užtikrinimas, neįsiuvamas ir nenumeruojamas, o įdedamas į bendrą voką. Kai pasiūlymas yra didelės apimties ir susideda iš kelių dalių, šie reikalavimai taikomi kiekvienai pasiūlymo daliai.
.	Konkurso dalyvio prašymu konkurso organizatorius privalo nedelsdamas pateikti rašytinį patvirtinimą, kad pasiūlymas yra gautas, nurodydamas gavimo dieną, tikslų laiką.
.	Konkurso dalyvis gali pateikti tik vieną pasiūlymą. Jei konkurso dalyvis pateikia daugiau nei vieną pasiūlymą arba konkurso dalyvio – asmenų grupės – dalyvis dalyvauja teikiant kelis pasiūlymus, visi tokie pasiūlymai atmetami.
.	Komisija gali tikslinti (paaiškinti) konkurso sąlygas savo iniciatyva arba gavusi paklausimą. Jeigu dėl to keičiasi pasiūlymų reikalavimai ar sąlygos, pratęsiamas ir pasiūlymų pateikimo terminas protingumo kriterijų atitinkančiam terminui, per kurį konkurso dalyviai, rengdami pasiūlymus, galėtų atsižvelgti į patikslinimus (paaiškinimus).
.	Pasiūlymas galioja konkurso dalyvio nurodytą laiką. Šis laikas turi būti ne trumpesnis, negu yra nustatyta konkurso sąlygose. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta konkurso sąlygose. Komisija gali nustatyti pasiūlymo galiojimo pratęsimo sąlygas.
.	Iki pasiūlymų pateikimo termino pabaigos konkurso dalyvis gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu konkurso organizatorius jį gauna prieš pasiūlymų pateikimo termino pabaigą.
.	Vokai su pasiūlymais atplėšiami Komisijos posėdyje. Posėdis vyksta konkurso sąlygose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Vokų atplėšimo metu gali dalyvauti konkurso dalyviai ar jų įgalioti atstovai.

. 

.	Konkurso dalyvis privalo atitikti konkurso sąlygose nustatytus kvalifikacijos reikalavimus, kuriais gali būti pripažintos šios sąlygos:
.	profesinis ir techninis pajėgumas;
.	ekonominė ir finansinė būklė;
.	kokybės vadybos ir aplinkos apsaugos vadybos standartų laikymasis;
.	atitinkama veiklos ir organizacinė patirtis;
.	kitos sąlygos, atsižvelgiant į steigiamos bendrovės veiklos specifiką, apibūdinančios konkurso dalyvio kvalifikaciją. 
.	Kvalifikacijos reikalavimai turi būti pagrįsti, tikslūs ir aiškūs, proporcingi bendrovės steigimo reikalavimams.
.	Komisija atmeta pasiūlymus, jeigu konkurso dalyvis neatitinka konkurso sąlygose nustatytų kvalifikacijos reikalavimų arba pateikia netikslius ar neišsamius duomenis apie savo kvalifikaciją ir Komisijos prašymu nepatikslina jų per Komisijos nustatytą terminą. Taip pat konkurso dalyvio pasiūlymas atmetamas, jeigu:
.	konkurso dalyvis, kuris yra fizinis asmuo, arba konkurso dalyvio, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) arba kitas (kiti) asmuo (asmenys), turintis (turintys) teisę surašyti ir pasirašyti konkurso dalyvio apskaitos dokumentus, turi neišnykusį ar nepanaikintą teistumą;
.	dėl konkurso dalyvio (juridinio asmens) per pastaruosius penkerius metus buvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams arba dėl kitų valstybių konkurso dalyvių yra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL 2004 m. specialusis leidimas, 6 skyrius, 7 tomas, p. 132) 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;
.	konkurso dalyvis yra bankrutavęs, likviduojamas, su kreditoriais yra sudaręs taikos sutartį kaip nustatyta Lietuvos Respublikos įmonių bankroto įstatyme (konkurso dalyvio ir kreditorių susitarimą tęsti konkurso dalyvio veiklą, kai konkurso dalyvis prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), sustabdęs ar apribojęs savo veiklą arba jo padėtis pagal šalies, kurioje jis registruotas, įstatymus yra tokia ar panaši;
.	konkurso dalyviui iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;
.	konkurso dalyvis yra padaręs rimtą profesinį pažeidimą (konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį yra paskirta administracinė nuobauda arba ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta administracinė nuobauda arba ekonominė sankcija, įsiteisėjimo dienos praėjo mažiau kaip vieni metai (paskyrus Lietuvos Respublikos konkurencijos įstatyme nustatytą ekonominę sankciją – mažiau kaip treji metai), kurį konkurso organizatorius gali įrodyti bet kokiomis teisėtomis priemonėmis;
.	konkurso dalyvis pagal šalies, kurioje jis registruotas, ar Lietuvos Respublikos reikalavimus nėra įvykdęs įsipareigojimų, susijusių su socialinio draudimo įmokų mokėjimu, ir įsipareigojimų, susijusių su mokesčių mokėjimu;
.	konkurso dalyvis apie nustatytų reikalavimų atitikimą yra pateikęs melagingą informaciją.
.	Kai pasiūlymą teikia asmenų grupė, Aprašo 35.1–35.7 punktuose nustatyti reikalavimai turi būti taikomi kiekvienam asmenų grupės nariui atskirai. Kitų kvalifikacijos reikalavimų taikymo asmenų grupės nariams sąlygos nustatomos konkurso sąlygose. 
.	Komisija kiekvienam konkurso dalyviui raštu praneša apie kvalifikacijos patikrinimo rezultatus, pagrįsdama priimtus sprendimus. Tolesniuose konkurso etapuose vertinami tik neatmesti konkurso dalyvių pasiūlymai.

. 

.	Komisija vertina visus Aprašo VI skyriuje nustatyta tvarka neatmestus pasiūlymus pagal konkurso sąlygose nustatytus vertinimo kriterijus ir jų lyginamąjį svorį.
.	Komisija nustato konkurso dalyvių eilę pasiūlymų ekonominio naudingumo mažėjimo tvarka. Tokiu atveju, kai kelių konkurso dalyvių pasiūlymų ekonominis naudingumas yra vienodas, pirmumą turi tas konkurso dalyvis, kurio pasiūlymas buvo pateiktas anksčiausiai. 
.	Konkurso dalyvių eilė skelbiama konkurso organizatoriaus interneto tinklalapyje ir kitu būdu, jeigu jį numato konkurso sąlygos. Tokia pačia tvarka skelbiama informacija ir tuo atveju, jeigu konkurse dalyvavo tik vienas dalyvis. Taip pat apie konkurso dalyvių eilę konkurso dalyvis informuojamas nedelsiant raštu, elektroniniu paštu ar kitomis jo nurodytomis ryšio priemonėmis. 
.	Pretenzijas dėl konkurso dalyvių eilės nustatymo konkurso dalyviai turi teisę pareikšti Konkurso organizatoriui per 5 darbo dienas nuo konkurso dalyvių eilės paskelbimo dienos. Gautą pretenziją konkurso organizatorius išnagrinėja per 10 darbo dienų nuo pretenzijos gavimo dienos ir priima sprendimą dėl jos atmetimo arba tenkinimo. 
.	Konkurso organizatoriui išnagrinėjus pretenzijas arba pasibaigus pretenzijų pateikimo terminui pagal sudarytą konkurso dalyvių eilę Komisija priima sprendimą:
.	kviesti konkurso dalyvį sudaryti bendrovės steigimo sutartį, kai konkursas vykdomas vadovaujantis Aprašo 16 punktu;
.	kviesti konkurso dalyvius derybų, kai konkursas vykdomas vadovaujantis Aprašo 17 punktu.

. 

.	Komisija pagal nustatytą konkurso dalyvių eilę kviečia derybų konkurso dalyvius. Kviečiamų į derybas konkurso dalyvių skaičius nustatomas konkurso sąlygose, tačiau negali būti mažesnis nei du. Jeigu gautas tik vienas pasiūlymas, atitinkantis konkurso sąlygų reikalavimus, konkurso organizatorius kviečia į derybas pasiūlymą pateikusį konkurso dalyvį.
.	Komisija derasi su pakviestais derybų konkurso dalyviais siekdama geriausio rezultato pagal konkurso sąlygose keliamus reikalavimus.
.	Komisija derėdamasi privalo laikytis šių sąlygų:
.	derybas su kiekvienu konkurso dalyviu vesti atskirai;
.	tretiesiems asmenims neatskleisti jokios iš konkurso dalyvio gautos informacijos be šio sutikimo, taip pat neinformuoti konkurso dalyvio apie susitarimus, pasiektus su kitais konkurso dalyviais;
.	visiems konkurso dalyviams taikyti vienodus reikalavimus, suteikti vienodas galimybes ir pateikti vienodą informaciją; teikdama informaciją Komisija neturi diskriminuoti vienų konkurso dalyvių kitų naudai;
.	derybas protokoluoti. Derybų protokolą pasirašo Komisijos pirmininkas ir konkurso dalyvis, su kuriuo derėtasi, arba jo įgaliotas atstovas;
.	konkurso dalyvio, be pateisinamos priežasties neatvykusio į derybas, pasiūlymą atmesti.
.	Komisija, vadovaudamasi konkurso sąlygose nustatytais reikalavimais, pagal derybų rezultatus, užfiksuotus pasiūlymuose ir derybų protokoluose, sudaro derybose dalyvavusių konkurso dalyvių eilę (konkurso dalyvių eilė nustatoma ekonominio naudingumo mažėjimo tvarka), kuri skelbiama konkurso organizatoriaus interneto tinklalapyje ir kitu būdu, jei jį numato konkurso sąlygos. Taip pat apie derybose dalyvavusių konkurso dalyvių eilę konkurso dalyvis informuojamas nedelsiant raštu, elektroniniu paštu ar kitomis jo nurodytomis ryšio priemonėmis.
.	Pretenzijas dėl derybose dalyvavusių konkurso dalyvių eilės nustatymo konkurso dalyviai turi pareikšti konkurso organizatoriui per 5 darbo dienas nuo konkurso dalyvių eilės paskelbimo konkurso organizatoriaus interneto tinklalapyje dienos. Gautą pretenziją konkurso organizatorius išnagrinėja per 10 darbo dienų nuo pretenzijos gavimo dienos ir priima sprendimą dėl jos atmetimo ar tenkinimo. 
.	Konkurso organizatoriui išnagrinėjus pretenzijas arba pasibaigus pretenzijų pateikimo terminui pagal sudarytą derybose dalyvavusių konkurso dalyvių eilę Komisija priima sprendimą kviesti konkurso dalyvį sudaryti bendrovės steigimo sutartį.

. 

.	Konkurso organizatorius ne vėliau kaip per 5 darbo dienas nuo sprendimo kviesti konkurso dalyvį sudaryti bendrovės steigimo sutartį įsigaliojimo dienos kviečia pasirašyti bendrovės steigimo sutartį ekonomiškai naudingiausią pasiūlymą pateikusį konkurso dalyvį pagal konkurso dalyvių eilę (kai konkursas vykdomas Lietuvos Respublikos Vyriausybei ar savivaldybės tarybai savo sprendime dėl valstybei ar savivaldybei nuosavybės teise priklausančio turto investavimo nurodžius tikslų įsigyjamų akcijų skaičių ir vertę) arba pagal derybose dalyvavusių konkurso dalyvių eilę (kai konkursas vykdomas Lietuvos Respublikos Vyriausybei ar savivaldybės tarybai savo sprendime dėl valstybei ar savivaldybei nuosavybės teise priklausančio turto investavimo nenurodžius tikslaus įsigyjamų akcijų skaičiaus ar jų vertės). Pakviestam konkurso dalyviui atsisakius sudaryti bendrovės steigimo sutartį, kviečiamas kitas pagal eilę konkurso dalyvis.
.	Jeigu konkursas vykdomas vadovaujantis Lietuvos Respublikos Vyriausybės ar savivaldybės tarybos sprendimu dėl valstybei ar savivaldybei nuosavybės teise priklausančio turto investavimo, kuriame nenurodytas tikslus įsigyjamų akcijų skaičius ar jų vertė, bendrovės steigimo sutartis gali būti sudaroma tik tada, kai Lietuvos Respublikos Vyriausybė arba savivaldybės taryba, atsižvelgdama į konkurso laimėtojo pasiūlymą, priima sprendimą dėl tikslaus įsigyjamų akcijų skaičiaus ir jų vertės.
.	Bendrovės steigimo sutartį pasirašo Lietuvos Respublikos Vyriausybės arba savivaldybės tarybos sprendime investuoti valstybei ar savivaldybei nuosavybės teise priklausantį turtą įsigyjant steigiamos bendrovės akcijų įgaliota institucija. 
.	Bendrovės steigimo sutarties sudarymą reglamentuoja Lietuvos Respublikos akcinių bendrovių įstatymas (Žin., 2000, Nr. 64-594; 2003, Nr. 123-5574).

. 

.	Ginčai dėl Apraše reguliuojamų santykių sprendžiami Lietuvos Respublikos teisės aktų nustatyta tvarka 

. 

.	Konkurso organizatorius saugo konkurso dalyvių pateiktus pasiūlymus, paaiškinimus, pasiūlymų nagrinėjimo ir vertinimo dokumentus, derybų protokolus, kitus su konkursu susijusius dokumentus, nepaisydamas jų pateikimo būdo, formos ir laikmenos, Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka, tačiau ne mažiau kaip 10 metų nuo konkurso pabaigos.

